Protokoll
Tartu Jahindusklubi juhatuse laiendatud koosolek
27.01.2020
Võru 80, Tartu
23-st juhatuse liikmest võttis koosolekust osa 21.
Osalejaid kokku 42, nimekiri lisatud.
Külalistena osalesid Heete Ausmeel (KKA), Peep Männil (USO) ja Marko Kübarsepp (USO).

Koosoleku juhataja:	Jaak Volmer
Protokollija:		Tõnu Peterson
Koosolek algas kell 17:30

Päevakord

1.	Hundijahist. 
Marko Kübarsepp annab ülevaate hundikarja elust ja liikumisest oma territooriumil. Hetkel edastavad asukoha informatsiooni 4 kaelust, 3 Eestis ja 1 Venemaal. Teritoorium on ca 800-1000 km2.
Jaak Volmer teeb USO-le ettepanku toetada sigade lisasöötmist hundikarja territooriumi keskpaikades, kus nad saaksid rahulikult toituda metssigadest ning ei peaks toiduotsinguid laiendama.
Jaak Volmer teeb ettepaneku, et hundijahi algul läheks kogu küttimislimiit lahti üle Eesti, millega saavutataks limiidi küttimismahu varasem täitmine. USO väitel annaks selline jahikorraldus tulemuseks ebaühtlase hundipopulatsiooni ja rohkem rahulolematuid jahimehi …
Üldine arutelu hundijahi korraldamisest ja muudest tähelepanekutest.
Peep Männil: Ilvesest – kui lume puuduse tõttu piisavalt vaatlusi ei laeku, tõestamaks et ilvese arvukus on tõusnud, siis küttimisettepanekut ei tule.
Karu küttimine Tartumaal sellises mahus pole arvatavasti jätkusuutlik.
Kindlasti lisada kõik vaatlused Jahisesse!
Anname Heete Ausmeelile üle Tartu Jahindusklubi poolt kingitusena põdralõualuude komplekti kütitud põdra vanuse määramiseks.
Heete kutsub üles väikeulukite vaatlusi sisestama, mis on vajalikud Eesti imetajate levikuatlase koostamiseks.

2.	Jahindusklubi 2019/2020 aasta eelarvetest.
T. Peterson annab ülevaate 2019 aasta eelarve täitmisest, liikmemaksude laekumisest ning 2020 eelarve projektist.
Täpsustavad küsimused. 
Eelarve kiideti heaks ja otsustati esitada volinike koosolekule.

Volinike koosolekul pakutakse hääletusele, et juhatus võiks võtta laenu klubi parkla rekonstrueerimiseks koos parkla alla oleva torustiku vahetusega.
Juhatuse otsus parkla katta tänavakiviga, mitte asfaldiga.
Arutelu tiiru eelarve teemal. Vajadus elektroonilise sea märklehe järele ja kuulipüüdjate valmis ehitamine. Kaaluda elektroonilise põdra märklehe välja ostmist või täiesti uut – et saada rendist priiks.
3.	Volinike koosoleku kokkukutsumine.
Juhatuse hääletus, et volinikud tulevad kokku 22.02.2020.
20 poolt, 1 vastu.

Volinike koosolek kutsutakse kokku 22.02.2020 ja võõrustajaks on sellel korral Rannu Jahiselts. Päev algab rebase-jänese jahiga ja koosolek algab kell 16:00 Rannu Rahvamajas.
T. Peterson saadab info juhatuse esimehe kandidaatide esitamiseks esimeestele ja lisab klubi kodulehele.

Päevakord:
1.	2019. majandusaasta kokkuvõte
2.	Revisjonikomisjoni aruanne
3.	2020. aasta eelarve vastuvõtmine
4.	Juhatuse esimehe valimine
5.	Revisjoni komisjoni valimine
6.	Juhatuse liikmete kinnitamine
7.	2019/2020 jahindusaasta ülevaade
8.	Jooksvad küsimused

4.	Jahiseltside liikmeks vastuvõtmine.
22-st jahiseltsist on 16 esitanud sooviavalduse astumaks Tartu Jahindusklubi juriidiliseks liikmeks, et uluki esmakäitlusmeetme toetuse saamise kvalifitseerumisel koguda rohkem hinde punkte:
1.	Laeva
2.	Elva
3.	Luunja
4.	Puhja
5.	Tammistu
6.	Tähtvere
7.	Kärevere
8.	Nõgiaru
9.	Võnnu
10.	Nõo
11.	Vahelaane
12.	Rannu
13.	Ülenurme
14.	Järvselja
15.	Sangla
16.	Meeksi

Juhatuse hääletus nimetatud 16 juriidilise liikme vastu võtmiseks – poolt ühehäälselt.
5.	Jooksvad küsimused
J. Volmer juhib tähelepanu kohtulahenditele: jahipiirkonna piiril küttimine, haavatud uluki jälitamine naaber jahipiirkonnas, maaomaniku jahi keelamine (info saadetud eelnevalt juhatusele).
Üldine arutelu.

J. Volmer annab ülevaate põdrajahi hetkeseisust, mis annab tõdemuse et põdra asurkond on allakäigu piiril ja varasemad ennustused on paika pidanud.
T. Peterson informeerib, et Adavere Meat OÜ-ga sõlmitud kokkuleppe tulemusena teenisime põdramüügist Tartu Jahindusklubi jahiseltsidele lisatulu kokku 2796€ (+ 0,50€/kg).
Keskkonnaamet uuendab andmebaasi. Sellega seoses palub kõigil jahipiirkondadel oma kontaktid üle vaadata ja vajadusel uuendada. T. Peterson on esimeestele vastava blanketi edastanud.

Koosolek lõppes kell 20:15
Koosoleku juhataja:		Jaak Volmer
Koosoleku protokollija:	Tõnu Peterson